સાબરકાંઠા જિલ્લામાં જમીન રીસર્વેની કામગીરીના કારણે સૌથી વધુ ખેડતોની મુશ્કેલીમાં વધારો થયો છે. ૭-૧૨ના ઉતારામાં રીસર્વેનો નકશો આવી જતા જમીનમાં વધ-ઘટ જોવા મળી છે. જેના કારણે ખેડૂતોને મળતી ધિરાણ લોનમાં પણ ઘટાડો થયો છે અને સરવાળે ખેડૂતોને આર્થિક નકુશાન થાય. ઘણા કિસ્સામાં જમીનોમાં વિવાદો પણ ઉભા થયા છે. કેટલાક ખેતરોમાં સેઢાઓનો યોગ્ય રીતે ઉલ્લેખ કરવામાં ન આવતા ખેડૂતોને વિવાદમાં પણ મુકાવુ પડયુ છે. સર્વે નંબરની હદમાં જે પણ સુધારા થયા છે તેની આજુબાજુ આવતા સર્વે નંબરોની હદો પણ સુધારવાની બાકી છે.